JohanHeinsen/ENO huggingface dataset:
Viborger Samler, 1840-06-01
Om Balpareen hedder det i Fædrelandet: "Allerede om Eftermiddagen fyldtes Gaderne af en uendelig Række Vogne, der førte Balgjæster til Christiansborg. Opgangen til Riddersalen var prydet med Blomster og duftende Potteplanter, og Salen selv, en af de skjønneste i Europa, straalede i den rigeste Belysning. (Væggene og Søilerne, som bære Galleriet, ere saa blankt polerede, at Virkningen af Lyset, ved Gjenskinnet af de ualmindelig store Speile, er overordentlig imponerende. Blandt de Gemakker som støde til Riddersalen udmærker sig især et, hvis Vægge ere decorerede med et yderst kostbart rødt Stof, og hvori de kgl. Herskaber holdt deres Taffel.) Alt hvad et omhyggeligt Toilette formaaer at frembyde af Kostbart og Smagfuldt, udfoldede sig i denne Glands, og den meest henrivende Musik udstrømmede fra Galleriet og fyldte Salen med sine Toner. Ballet aabnedes med en Festuadrille, componeret af Hr. Bournonville. Efter denne blandede Kongen og Dronningen sig i Mængden og saae paa Dandsen, der i forskjellige Sale fortsattes med uafbrudt Liv og Munterhed indtil Kl. 4 om Morgenen. Hs. K. H. Kronprindsen opførte Cotillonen, og udbragte ved Slutningen et "Længe leve!" for Kongen og Dronningen, der af Hs. M. med megen Hjertelighed besvaredes, idet han forsikkrede: "at Hs. M. altid følte sig glad ved Andres Glæde, at det derfor havde været ham en glad Aften, og at han ønskede endnu oftere at opleve en saadan.
Viborger Samler, 1840-06-01
Lollands-Falsters Stiftstidende beretter, at Deres Majestæter paa deres Sølvbryllupsdag have udstyret 4 Brudepar, hvert med en Gave af 500 Rbd.
Viborger Samler, 1840-06-01
J Augsb. Allg. Zeit skrives, at den kongl. danske Gesandt i Wien, Baron v. Løwenstern, paa Grund af sin Datters Sygdom ikke kan gjøre Brug af den erholdte Tilladelse til at reise til Danmark.
Viborger Samler, 1840-06-01
Den Fest, endeel unge Studerende havde bestemt at al give Digteren Steen Blicher i Charlottenlund, blev paa Grund af det daarlige Veir afholdt den 23de ds. paa Enighedsværn, hvorved der herskede megen Munterhed og Jovialitet. Digteren blev til Slutning baaret i Triumph til hans Vogn.
Viborger Samler, 1840-06-01
Hr. Pettoletti har forenet sig med Directionen for Lübecker Stadt Theater, og Anden Pintsedag vil den første Forestilling af dette Selskab blive givet her.
Viborger Samler, 1840-06-01
Redacteuren af den Frisindede, Hr. Claudius Rosenhoff, fralægger sig den Beskyldning, Rygtet vil tillægge ham, at han nemlig af en fyrstelig Persons Creditorer skulde være bleven opfordret til at skrive Artiklen som Aager og Accort med Creditorer", mod Løfte om en Belønning, dersom Artiklen gjorde tilsvarende Virkning, Da nu ingen Transaction, Afkortning eller deslige, men derimod fuld Udbetaling skal have fundet Sted, saa finder han sig foranlediget til, paa det Høitideligste at erklære, at han aldeles uopfordret har skrevet Artiklen og at der hverken er tilbudt ham nogetsomhelst Æqvivalent tidligere eller tilflydt ham noget sildigere derfor, ligesaalidet som han skulde have nedværdiget sig ved at modtage noget Saadant, af hvad Navn nævnes kan.
Viborger Samler, 1840-06-01
J denne Tid oppudsees Springvandsbassinet paa Gammeltorv i Kjøbenhavn, og Gruppen, hvoraf Vandet straaler, bronceres.
Viborger Samler, 1840-06-01
Den Frisindede" beretter, at endeel af Hovedstadens Borgere have forenet sig om at oprette en borgerlig Enkekasse." Beregningerne ere modtagne af Hs. Maj. Kongen og ville blive afgivne til Enkekasse=Directionens Betænkning.
Viborger Samler, 1840-06-01
J Sagen Nr. 3. Justitsr. Salicath, contra Papirmagersvend Niels Saxmann og Papirmager Johannes Frederik Røssel (Justitsr. Høegh Guldberg) der tiltaltes for at have sat Jld paa den saakaldte Dumpedahls=Mølle, er Tirsdagen den 26de Mai afsagt følgende Høiesteretsdom: "Johannes Frederik Røssel, bør have forgjort sin Hals og steiles, samt til Niels Olsen bøde fyrretyve Lod Sølv og til Kongen ligesaa meget. J Henseende til den Niels Saxmann idømte Straf, Erstatningen, samt Actionens Omkostninger bør Lands-Over- samt Hof= og Stadsrettens Dom ved Magt. at stande. J Salarium til Justitsraad Salicath for Høiesteret betale de Tiltalte, een for begge og begge foreen, 30 Rbd. Sølv. Ved den indankede Lands-Over samt Hof- og Stadsrets Dom var Papirmagersvend Niels Saxmann dømt til at have forgjort sin Hals og steiles og Papirmager Johannes Frederik Røssel til at hensættes til Arbeide i Kjøbenhavns Tugthuus sin Livstid, m.v. Sydsjæll. Avis melder, at Ole Kollerød vel ikke er flygtet bort af Arresten, men at en Slave har bibragen anden Slave et dødeligt Stik med en Kniv i Underlivet, hvilket har givet Anledning til Forvexlingen.
Viborger Samler, 1840-06-01
J Forordningen angaaende Straffen for Tyveri, Bedrageri, Falsk og andre dermed beslægtede Forbrydelser, findes en mærkelig Bestemmelse i S. 57 (svigagtig eller paa anden Maade tilregnelig Fallit), ifølge hvilken Paragraph den, der ved ødsel, uregelmæssig Levemaade, ved høit Spil eller andre vovelige og til hans Formue og Jndtægtskilder i intet Forhold staaende Foretagender saaledes har ødelagt sin Formue, at det hans Creditorer, paaførte Tab væsentligt maa hidledes af saadan letsindig Adfærd, uden at iøvrigt nogen egentlig svigagtig Omgang kan overbevises ham, bliver efter Graden af det Utilbørlige i hans Forhold og med Hensyn til det hans i Creditorer derved paaførte Tab at straffe med Fængsel indtil 2 Aar, en Bestemmelse, der, anvendt paa behørig Maade, vil kunde blive af en paa Moraliteten i det Hele gavnlig Jndflydelse. (Kbhvnsp.)
Viborger Samler, 1840-06-01
Den danske Krigsbrig "St. Croix" er den 20de ds. med Generalgouverneur v. Scholten ombord, gaaet tilsøs fra Falmouth.
Viborger Samler, 1840-06-01
J Vordingborg har en Karl, der kom kjørende med en Vogn, nylig havt en Nævekamp med en Toldbetjent ved en af Byens Bomme. "Sjællandsposten, henleder Overcontrolleuren Justitsraad Feddersens Opmærksomhed paa deslige upassende Scener, der, som det hedder, "forhaabentlig kun ere sjeldne, og maaskee blot en af de mangfoldige Egenheder, som i de sidste 16 Aar har characteriseret det Vordingborgske Told- og Consumtions=Opsyn."
Viborger Samler, 1840-06-01
Fra Bogense skrives: Qvaksalveriets sørgelige Følger have vi i disse Dage havt Exempel paa, idet en Huusmands Kone fra Omegnen, der havde ladet sig bort skjære en Gevært af en Qvaksalver, farlig saaret er bleven lagt under Districtschirurgens Behandling og Tilsyn her i Byen." (O. Th. Av.)
Viborger Samler, 1840-06-01
Odense, 27de Mai. Hs. K. H. Kronprindsen ventes tilbage hertil Byen paa Løverdag. (Hp. A.)
Viborger Samler, 1840-06-01
Ribe, den 29de Mai. Atter har vor Egn lidt ved Oversvømmelse. Stormen i Mandags foraarsagede en Vandflod, som paa en raaere Aarstid ikke vilde have været af synderlig Betydning, men hvortil Jngen her har oplevet Mage i Mai Maaned. De fleste Marsken ner vare oversvømmede, hvorved Havre= og Bygsæden, Nør=Fardrup Sogns vigtigste Kornproducter, befrygtes at være for Størstedelen ødelagt. Ved Skerbek skal være druknet et Par Hundrede Faar, som tilhørte et Jnteressentskab, hvoraf et Medlem alene mistede 23. Vogterne tænkte for silde paa at redde Faarene, da de ikke havde ventet en saa høi Flod paa denne Aarstid. (Ribe. Av.)
Viborger Samler, 1840-06-01
Ringkjøbing, den 26de Mai. J denne Tid circulerer her en Jndbydelse til ved Actier at oprette en Dampskibsfart imellem Ringkjøbing, Hjerting og flere Steder langs med Kysten til Hamborg.
Viborger Samler, 1840-06-01
Dampskibet vil i Jndkjøb koste 5000 Pd. Sterl. eller circa 45,000 Rbd., det stikker 3 1/2 Fod og er bygt af Jern.
Viborger Samler, 1840-06-01
Jndbydelsen er udgaaet fra Hr. Søkrigscommissair, Procurator Bagge. Actierne er paa 100 Rbd. Man agter, naar Planen, som allerede møder megen Deeltagelse, saavidt er fremmet, at leie et hurtigseilende Dampskib, som gaaer paa Elben, for i Sommer, da det projecterede neppe vil komme i Gang for næste Aar. (Ab. Av.) Vesterjyderne agte iaar at samles til en Folkefest den 1ste Juli paa Bulbjerg (et mærkværdigt, 350 Fod høit Bjerg, 45 Miil norden for Thisted, ved Vesterhavet, af hvis Skjød, omtrent 50 Favne fra Strandbredden, fremspringer en, det vilde Element trodsende Klippe, Skarreklit kaldet, der sandsynligviis tidligere har været en Deel af selve Bjerget). Ved de nødvendige Tilskud af Omegnens Beboere er en Bygning sammesteds fortiden under Arbeide, og skulde der, fra de forestaaende Sammenkomster, hvorfor vil blive at erlægge en Ubetydelighed i Entree, blive noget Overskud, da vil det blive anvendt til Bygningens Udvidelse eller Stedets Forskjønnelse. For Beværtning, Musik og Fyrværkeri m.v. vil, saavidt Leiligheden og Omstændighederne tilstæde det, blive draget fornøden Omsorg. Ad Aare vil formodentlig den 28de Mai blive bestemt til Mødedag. (Ab. Av.)¬
Viborger Samler, 1840-06-01
J Riis Skov ved Aarhuus er 28de Mais Festen bleven feiret af en Forsamling af c. 4 a 5000 Mennesker. - J Aalborg blev Festdagen høilideligholdt ved Middagspiisning paa Compagnihuset, og efter at flere Skaaler ved denne Leilighed vare udbragte, fremkom Hr. Viinhandler Krebs med en Skaal for - Redacteurerne af Fædrel." og "Kbhpsten" Denne Skaals Udbringelse synes imidlertid nok ikke at have været Udtrykket af den almindelige Mening" (hvilke tre Ord bemeldte Blade saa ofte betjene sig af); thi – ifølge Aalb. Av. - umiddelbart herpaa reiste sig Hr. Stiftamtmand Bluhme og udbragte en Takkeskaal for Festens Præsidenter, hvorpaa Dineret, omtr. Kl. 5 1/2, (Kl. 4 gik man til Bords) dog uden Foranledning fra Festpræsidenternes Side, hævedes. Hvilke Hensyn, - siger Ab. A. - der kunne have motiveret et saa uventet Finale, vide vi ikke, men vi kunne med Mange ikke billige, at der ved en saadan Fest betages Deeltagerne Leilighed til at udtale sig igjennem flere Skaaler, end dem, der netop iforveien ere anmeldte for Præsidenterne, ligesom det naturligviis ogsaa ved en Folkefest, hvor alle andre ceremonielle Hensyn maae vige, kun kan tilkomme Festens Præsidenter at signalisere, naar Opbrud skal finde Sted.
Viborger Samler, 1840-06-01
J Randers høitideligholdtes ogsaa Festdagen ved en Di ner paa Gjæstgivergaarden, og blev der – ifølge Rd. A. ved Bordet indsamlet 22 Rbd. til Enken med 4 Smaae efter en fornylig ved en Jldebrand i Landsbyen Bovenau(i det Holsteenske) omkommen brav Preusser, Jochim Katerboms, der ved at redde 4 smaae fremmede Børn fra at fortæres af Luerne, selv blev saa forbrændt, at han efter 14 Dages usigelige Lidelser opgav Aanden.
Viborger Samler, 1840-06-01
Hobro, 28de Mai. Atter synes et her i Egnen formeentlig forøvet Mord at komme for Lyset, idet tvende Jndivider, nemlig en Enke og hendes Tjenestekarl, fra den en Miil herfra beliggende Landsby Rørbæk ere, sigtede for Giftblanderi, indbragte hertil og belagte med Arrest. Førstnævnte, eller maaskee Begge i Forening, menes, efter ved tredie Mand at være kommen i Besiddelse af Arsenik, at have bibragt hendes Mand, med hvem hun paa den Tid ikke skal have levet i nogen god Forstaaelse, saameget af Giften, at han pludselig døde under de voldsomste Smerter, 9 a 10 Aar ere nu forløbne siden Mandens Død og kun Yttringer af Karlen, med hvem Enken i det sidste Halvaar laae i Strid, har foranlediget den mod dem anlagte criminelle Tiltale. (Ab. A.)¬
Viborger Samler, 1840-06-01
J Anledning af Deres Majestæters Sølvbryllupsfest, den 22de De, var Nykjøbing paa Morss festlig illumineret.
Viborger Samler, 1840-06-01
Den 26de De, indstrandede paa Klitmøller Strand Skibet "Gertruida, Capt. Tunteler, af Peckela, fra Amsterdam bestemt til Riga med Ball. og noget Seltersvand. (Th. Av.)
Viborger Samler, 1840-06-01
Den 14de Mai vare circa 900 Stykker Hornqvægtiltorv i Husum, og bleve næsten alle solgte til meget høie Priser. (Hus. Ugebl.)
Viborger Samler, 1840-06-01
Reisende. Med Færgefart, fra Kallundborg til Aarhuus, d. 27de Mai. Kammerherre v. Arenstorff, Overauditeur Regimentsqvarteermester Qvistgaard, Capitain Paludan, Proprietair Bodenhoff, Kjøbmand Dahl, Jfr. Hansen, Sadelm. Wulff. Med Samme fra Aarhuus til Kallundborg, den 28de Mai. Krigsraad og Consumtions-Overbetjent Drever med Frue, Grosserer Heimann, Cand. phill. Leuning, Gibsarbeiderne Carlo og Andredizi, Proprietair Øckenholdt, Exam. juris Saugmann, A. Bierregaard, Madame Barfoed, Student Barfoed, Grosserer A. Watt, Kammerjunker Overførster, Jessen med 2 Sønner; Landsoverretsproc. Qvistgaard, Cand.jur. O. Jespersen, Proprietair Jørgensen, Karlen P. Jensen.
Viborger Samler, 1840-06-01
Med Dagvognen fra Aarhuus til Viborg, den 31te Mai. Lieutenant Lund.
Viborger Samler, 1840-06-01
Døde. Kjøbenhavn: Hoschef hos Hs. Majestæt Enkedronningen, Kammerherre, Baron George Moltke Rosenkrantz, Emd. af Dog, og Dom., 54 Aar; Peter F. Kaarsberg, 52 Aar; Grosserer A. Nielsen; Brygger J. Chr. Altichwager, 77 3/4 Aar. - Helsingøer. Jørgen Nielsen, 37 Aar. - Røde Mølle paa Thorseng: Skibsbygmester Lars Andersen Smith, 80 Aar. (J 60 Aar arbeidede han med utrættelig Virksomhed i sit Fag). – Fredericia: Adolphine Drastrup, 11 Aar 7 Dage. – Endelave Præstegaard: Elisabeth Fred. Lindhard, f. Velejus, 26 Aar. - Aarhuus: Hedevig Augusta Petersen, 9 Aar. – Frederichshøi pr. Aalborg: Glob Milling, 35 Aar. - Erichsborg: Frue Mette Kirstine, Paulsen, f. Lange, 70 Aar. - Randers, Mad. Lovise Christiansen, f. Bøttrup, 26 Aar. Tønder: Anna Petrea Schierning, 78 Aar.
Viborger Samler, 1840-06-01
Copulerede i Aarhuus, den 27de Mai. Hr. Proprietair Ole Kjeldsen til Kongstedlund og Jfr. Henriette Ahnfeldt. Kirkesanger= og Skolelærer-Embedet i Nødding i Salling er vacant. – Stiftets Biskop kalder. – Embedets Jndkomster kunne erfares paa Bispecontoiret. Ansøgninger maae paa Grund af Omstændighederne snarest muligt indsendes.
Viborger Samler, 1840-06-01
AVERTISSEMENTS. Afvigte Torsdag Aften, den 21de D., indSlumrede, efter længere Tids Svagelighed, min kjære Oncle, Proprietair Ernst Johan Hepketil Aunsberg, i hans Alders 76de Aar. Dette undlader jeg ikke at bringe til fraværende Slægtninges og Venners Kundskab. Aunsberg, den 24de Mai 1830. F. Kotzebne.
Viborger Samler, 1840-06-01
At jeg har etableret mig som Skomagermester heri Byen, undlader jeg ikke herved at bekjendtgjøre for de Ærede, som ville forunde mig deres Arbeide. Den reeleste og billigste Behandling skal stedse være Formaalet for mine Bestræbelser. Min Bopæl er hos Hr. Smedemester Astrup i Gravene. Viborg, den 28de Mai 1810. C. Bendix.
Viborger Samler, 1840-06-01
Til Advarsel for Andre, hvem der mulig maatte komme i Berørelse med Skræddermester Søren Christensen Romlund her i Byen, skylder jeg, efter hvad der mellem os er passeret, at offentliggjøre, at han ikke er den Mand, paa hvis Ord man kan stole; thi efterat han, i mit Fag som Muurmester, havde accorderet med mig om at istandsætte sit Sted, har han derpaa uden videre taget en anden Mester til at udfore Arbeidet. – Om saadan Opfor sel er Den værdig, som man skulde tænke sig vilde giøre Krav paa at kaldes en Mand, er visselig let at besvare. Viborg, den 29de Mai 1810. P. Krogsdahl.
Viborger Samler, 1840-06-01
En Pharmacent ønsker sig snarest muligt Emploi. billetter desangaaende, mkt. "Condition", bedes portofri tilsendte Adresse=Contoiret i Viborg.
Viborger Samler, 1840-06-01
D. J disse Dage er atter arriveret et Parti MaDufactur-Vare, hvoriblandt Sirtser i nyeste Smag, samt hvide Cambrics, Schirting og Halvlærreder, i alle Fiinheder, m. m. m., og sælges til de muligst billige Priser hos D. Philipsen.
Viborger Samler, 1840-06-01
D. Jfølge Fleres Ønske indtræffer jeg til forestaaende D. Skive Pintsemarked med et vel sorteret Udvalg Manufactur-Vare=Lager, som Alt vil blive solgt til Nutidens billigste Priser. Viborg den 1ste Juni 1840. D. Philipsen. 3 Mergelgravere kunne strax faae Arbeide paa Engelsborg. Viborg, den 25de Mai 1820. Hoff.
Viborger Samler, 1840-06-02
68 Aarg. No. 87. Kongelig allerne privilegeret. Viborg Stifts-Tidende. Forsendes med Brevposten i Danmark og Hertugdømmerne. TrassisteressenteressannæTirsdagen den 2den Juni 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-06-02
Pairskammerets Commission har eenstemmig forkastet Lovudkastet og Renteconversionen. Saaledes er da den Anskuelse stadfæstet, at Renteconversionen, vilde støde paa en betydelig Modstand i Pairiet. At denne Opposition er efter Thiers's Ønske, troer man, endskjøndt en Journal beretter, at Thiers skal have erklæret: "Naar disse Herrer vise sig altfor opsætsige, saa foreslaaer jeg dem Marschal Neys Rehabilitation, Men til at agere Fugleskræmsel staaer den Mand for høit, hvem hans store Keiser kaldte le plus brave des braves.
Viborger Samler, 1840-06-02
Spanien. Haabet om en snart forestaaende Pacification tiltager mere og meere. Dronningens Tropper skride frem og vinde Terrain, en Plads falder efter den anden. J Aragon beroer Carlisternes Haab kun paa Morella, men Rygtet gaaer, at Cabrera, Don Carlos's første Kæmper, har indledet Underhandlinger i Madrid.
Viborger Samler, 1840-06-02
Rusland. Petersburg, den 23de Mai. De herværende Tidender melde, at Keiserparret er den 19de Mai afreist til Warschau.
Viborger Samler, 1840-06-02
Preussen. Berlin, den 24de Mai. Da Kongens Helbredelse hidtil er forsinket ved hans utrættelige Omsorg for Regjeringsanliggendernes Afgjørelse, har Hs. Majestæt indtil videre overdraget Kronprindsen at lede Cabinetssagerne.
Viborger Samler, 1840-06-02
Orienten. Treeft, den 18de Mai. Vi have Efterretninger fra Alexandrien af 6te Mai. Thiers's Tale har ganske omstemt Vicekongen, og man er mere end forhen berettiget til at haabe en hurtig og fredelig Opløsning af det orientalske Spørgsmaal. Pesten vedbliver at rase.
Viborger Samler, 1840-06-02
Nyeste Postefterretninger. Frankerig. Paris, den 25de Mai. Jngen officielle Efterretninger fra Algier. Regjeringen har bekjendtgjort, at den officielle Beretning om Hærens Operationer ikke er ankommen. Under 15de Mai skrev man fra Høien ved Mouzaia, at alle Forberedelser vare endte, og at vore Colonner skulde den følgende Dag, ned ad Atlas's sydlige Side, vende sig mod Medeah. Troværdige Efterretninger anslaae vort Tab ved Teniab og i Anledning af de fiendtlige Stillingers Bestormelse kun til 50 Døde og 150 Saarede. Jblandt de Sidstnævnte anføres Gen. Lieutn. Marbot, General Rumigny og Bataillonschef Grosbon.
Viborger Samler, 1840-06-02
Stridighederne imellem England og Neapel.
Viborger Samler, 1840-06-02
En Skrivelse fra Neapel af 12te Mai beretter, at den franske Mægling hidtil ikke havde udrettet noget. England vil ikke fravige sin tidligere Paastand, og Kongen af Neapel skal have erklæret, at han ikke vilde give en Skilling, men at han derimod havde 3 Mill. Ducater, som han vilde anvende til Krigsrustninger.
Viborger Samler, 1840-06-02
Loll. Falst. Av. vil vide, at der i Fremtiden skal aarlig gives to Balpareer, hvorimod Hofballerne skulle bortfalde.
Viborger Samler, 1840-06-02
Holmens resp. Mandskab er i disse Dage compagni viis blevet meddeelt en allerhøieste Communication, hvori det bekjendtgjøres samme, at ingen, – muligviis af Flere blandt dem befrygtede - Reductioner i Arbeidernes Antal paa de kgl. Skibsværfter vil finde Sted, men at tvertimod Kjølen til en ny stor Fregat skal lægges og Arbeidet paa dette Krigskibs Bygning stadig og uafbrudt fremmes. Denne Bestemmelse synes at staae i Modstrid til eller ialtfald indeholde en Modification af den tidligere her i Bladet omtalte kgl. Resolution og Reductioner i Marinen, og navnlig i Antallet af større Krigskibes Bygning. (Kbhpsten.)
Viborger Samler, 1840-06-02
Efter Cancelliets Resolution vil der blive ansat en Prøveprocurator i Veile Amt, og Ansøgninger og denne Ansættelse kunne i Løbet af 6 Uger indgives til Cancelliet.
Viborger Samler, 1840-06-02
Ledigt Embede. Et Copiist Embede i Skifte= og Brevskriver-Contoiret. under den Kgl. Lands-Over- samt Hof= og Stadsret.
Viborger Samler, 1840-06-02
Befordringer og Afgang. Under det danske Cancellie: Under 16de Mai er Cand. theol. P. V. Bendix beskikket til Capellan pro persona for Cregome og Vinderød Menighed i Sjællands Stift; Cand. theol. J. P. C. Lyngbye til ordineret Catechet og første Lærer ved Borgerskolen i Aarhuus.
Viborger Samler, 1840-06-02
Under General-Toldkammer- og Commerce-Collegiet: Den 5te Mai er Hof Musikhandler og afskediget Lieutn. af Kbhavns borgl. Artilleri, P. W. Olsen, udnævnt til Commerceraad med Rang med Nr. 6 i 7de Classe af Rangforordn. af 14de Octbr. 1746. Den 20de Mai er Kammerraad H. G. Fog, Bogholder og Revisor i Tranqvebar, beskikket til Consumtionscasserer i Ringsted.
Viborger Samler, 1840-06-02
Kjøbenhavns Børs-Cours, den 29de Mai. Hamborg 2 M. - a vista 197. Species 200. Obligationer (uden Renter) 97 1/2 a 98 Nationalbank-Obligationer (af Laanet den 4de Februar 1820) 102 a 102 1/2 Rbd. r. S. Disconto 4 pCent. Nationalbank=Actier 81 1/2.
Viborger Samler, 1840-06-02
Reisende. Med Dagvognen fra Aarhuus til Viborg, den 1ste Junii, Pastor Madelung, Hr. Christensen.
Viborger Samler, 1840-06-02
AVERTISSEMENTS. Efter Forsynets urandsagelige Villie blev min kjære Moder Hedevig Cathrine Sthyr, født Hald, Enke efter forlængst afdøde Kammerraad og Herredsfoged Peter Sthyr, bortkaldt fra denne Verden til hine Lysets bedre Egne afvigte 25de d. M. om Aftenen, efter saa Dages Sygeleie. Hendes Levedage bragte hun til 67 Aar og 2 Maaneder. Med dyb Vemod opfylder jeg en sonlig Pligt, i det jeg paa fraværende 2de Sødskendes og egne Vegne, herved bringer dette Sorgens Budskab til Slægt og Venner. Viborg, den 27de Mai 1820. C. Sthyr.
Viborger Samler, 1840-06-02
En Pharmacent ønsker sig snarest muligt Emploi. billetter desangaaende, mkt. "Condition", bedes portofri tilsendte Adresse-Contoiret i Viborg.
Viborger Samler, 1840-06-02
Undertegnede er flyttet fra mit forhen beboede Sted i Vestergade og boer nu hos Skoemagermester Langeland, i St. Mogensgade. Dette er jeg saa fri herved at bekjendtgjøre for mine ærede Kunder, i det jeg anbefale mig under Bestyrelse af en duelig Svend, med Alt til Skræderprofessionen henhørende Arbeide, og det skal stedse være mit Formaal at behandle Enhver paa det reeleste og billigste, saavel med de nyeste Facons som med godt og solid Arbeide. Viborg, den 18de Mai 1810. Ærbødigst Ane Topp, Enke efter Skrædermester Topp.
Viborger Samler, 1840-06-02
Undertegnede, der har nedsat sig her i Byen som Skomagermester, anbefaler sig til de ærede Jnden- og Udenbyes, som ville betroe mig deres Arbeide, hvilket jeg stedse skal bestræbe mig for at levere solid og billigt. Min Bopæl er ved Hjørnet af Vestergade og Gravene. Viborg, den 28de Mai 1810. C. Hammershøy.
Viborger Samler, 1840-06-02
Nogle Fag Bindingsværks Huus tilkjøbs til Nedbrydelse, anvises fra Bogtrykkeriet. 3 Mergelgravere kunne strax faae Arbeide paa Engelsborg. Viborg, den 25de Mai 1840. Hoff.
Viborger Samler, 1840-06-02
Torsdagen den 18de Juni førstkommende, Formiddag Kl. 10, bliver paa Tingstedet heri Byen afholdet offentlig Licitation over Opførelsen af en nye Træebroe over Aaen ved Lerkenfeldt paa Herredsveien fra Simmested til Farsøe Skiel, i Rinds Herred. – Broen skal være heelt af Egetræe, og 12 Alen lang, inddeelt i 3 Fag. Rinds Gislum Herreders=Contoir i Hobroe, den 29de Mai 1840. Jansen.
Viborger Samler, 1840-06-04
No. 88. 68 Aarg. Kongelig allern, privilegeret. Stifts-Tidende. dre. No. Forsendes med Brevposten i Danmark og Hertugdømmerne. arrestererenceraarsagerne Torsdagen den 4de Juni 1810. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.